

Latvijas Valsts Meži MTB /GRAVEL velo maratons 2024

**NOLIKUMS**

**PREAMBULA**

1. Šis nolikums ir izstrādāts un pieņemts, lai nodrošinātu riteņbraukšanas entuziastu un sportistu patīkamu piedalīšanos sacensībās, katra sportista labu noskaņojumu, un izvairītos no nepatīkamiem pārpratumiem, traumām un zaudējumiem.
2. Šo nolikumu ievēro visi dalībnieki neatkarīgi no vecuma. Pirms pieteikšanās sacensībām persona uzmanīgi izlasa un iepazīstas ar šo nolikumu un apņemas ievērot to sacensību laikā.
3. Šis nolikums ir publicēts mājas lapā [www.velo.lv](http://www.velo.lv) un [www.lrf.lv](http://www.lrf.lv). Ja dalībnieks cieš zaudējumus vai nodara zaudējumus trešajām personām šī nolikuma neievērošanas dēļ, vai arī ignorējot organizatoru un tiesnešu norādījumus, organizators par šādiem zaudējumiem neatbild.
4. Piedalīšanās sacensībās prasa personas fizisku piepūli un aktivitāti, ir aizraujoša un rada paaugstinātu adrenalīna līmeni cilvēka organismā, taču tai pašā laikā tā ir saistīta ar zināmu risku, ko dalībnieks uzņemas pats. Dalībniekam ir jānovērtē viņa fiziskās spējas, veselības stāvoklis, izvēlētā trase un riteņbraukšanas prasme pirms pieteikšanās sacensībām. Trases marķējuma, brīdinājuma zīmju, Ceļu satiksmes noteikumu un konkrētu tiesnešu norādījumu ievērošana palīdzēs izvairīties no kaitējumiem veselībai.
5. Biedrības “Latvijas Riteņbraukšanas federācija” licencēti tiesneši uzrauga sacensību norisi. Konkrēti tiesnešu norādījumi, aizrādījumi un dotās komandas papildina šo nolikumu, un dalībnieks apņemas tās ievērot.
6. **MĒRĶIS**
	1. Popularizēt apvidus - MTB (kalnu) un Gravel (grants) riteņbraukšanu kā visiem pieejamu, dabai draudzīgu sporta veidu.
	2. Veicināt cilvēku regulāru nodarbošanos ar fiziskām aktivitātēm brīvā dabā, saudzējot dabas daudzveidību, vērst uzmanību dabai draudzīgam, veselīgam dzīvesveidam.
	3. Audzināt saudzējošu attieksmi pret dabu.
	4. Popularizēt Latvijas novadus un pilsētas kā aktīva tūrisma galamērķus.
	5. Popularizēt esošās un veicināt jaunu velo trašu izveidi.
	6. Noskaidrot labākos apvidus riteņbraucējus dažādās vecuma grupās.
7. **ORGANIZATORI**
	1. biedrība “Latvijas Kalnu divriteņu federācija”, reģ.Nr.40008071001, SIA “Igo Japiņa sporta aģentūra”, reģ.Nr.40003390348, “Latvijas Riteņbraukšanas federācija” (LRF), reģ.Nr.40008023340, atbildīgais par sacensību norisi Igo Japiņš, tālr.Nr.29515116.
	2. Organizatoru kontaktinformācija – Brīvības gatve 224, k-3, Rīga, LV-1039, faktiskā adrese Brīvības gatve 224, k-3, Rīga, LV-1039, info@velo.lv , 67314150, [www.velo.lv](http://www.velo.lv), **ārkārtas tālrunis sacensību laikā – 26655444.**
	3. Sacensības vada LRF licencēts galvenais tiesnesis (Vladislavs Sokolovs - **Nacionālā 1.kategorija**) un tiesnešu kolēģija. Sacensības tiek rīkotas un notiek saskaņā ar Starptautiskās Riteņbraukšanas savienības (UCI) noteikumiem par tautas riteņbraukšanu.
8. **SACENSĪBU KALENDĀRS UN NORISE**
	1. Kalendārs\*

|  |  |  |  |
| --- | --- | --- | --- |
|  | Datums | Vieta | Organizators |
| 1.posms | **28.aprīlis** | **Cēsis-Valmiera** | Kristaps Kārkliņš 22028907 |
| 2.posms | **12.maijs** | **Sigulda** | Kristaps Kārkliņš 22028907 |
| 3.posms | **8.jūnijs** | **Valga/Valka**  | Rinaldo Teder +372 55648230 |
| 4.posms | **30.jūnijs** | **Smiltene**  | Gatis Luberts 27197393 |
| 5.posms | **14.jūlijs** | **Gulbene** | Kristaps Kārkliņš 22028907Imants Kublačovs 29242122 |
| 6.posms | **22.septembris** | **Ogre – Zilie kalni** | Armands Pivors 25905054 |

* 1. Sacensību gala programma tiek publicēta [www.velo.lv](http://www.velo.lv) ne vēlāk kā 5 dienas pirms kārtējām sacensībām.
	2. Informācija par kārtējo sacensību norisi, distances, foto galerija u.c. [www.velo.lv/kalnu-divritenu-maratons/](http://www.velo.lv/kalnu-divritenu-maratons/)

*\*iepriekš neparedzamu apstākļu dēļ, sacensību kalendārs var mainīties*

**Provizoriskā dienas kārtība:**

**REĢISTRĀCIJA un NUMURU IZSNIEGŠANA**

|  |  |
| --- | --- |
| 9:00-9:45 | **Maxima Bērnu** braucieni |
| 9:00-11:30 | **Toyota Gravel** distance |
| 9:00-12:00 | **mammadaba** **MTB** distance |
| 9:00-13:15 | **Lielbāta MTB** distance  |
|  |  |
| 11:15 | **Toyota Gravel** distances komandu pārstāvju sanāksme pie INFO telts |
| 12:00 | **Maxima** **Bērnu** braucienu apbalvošana |

**STARTA LAIKI**

|  |  |
| --- | --- |
| 10:00 | starts **Maxima Bērnu** braucieni  |
|  11:45 | starts **Toyota Gravel** distance (65 -100 km)  |
| 12:15 | starts **mammadaba MTB** distance (18-30 km)  |
| 13:30 | starts **Lielbāta MTB** distance (35-55 km)  |
|  |  |

**FINIŠA LAIKI**

|  |  |
| --- | --- |
| ~12:50 | **mammadaba** **MTB** distances dalībniekiem |
| ~14:15-14:25 | **Toyota Gravel** distances dalībniekiem |
| ~14:40 | **Lielbāta MTB** distances dalībniekiem |

**APBALVOŠANA**

|  |  |
| --- | --- |
| 15:15 | **mammadaba MTB** distance |
| 15:30 | **Toyota Gravel** distance |
| 16:00 | **Lielbāta MTB** distance  |

Finišs tiek slēgts 17:30, dalībnieki turpina braucienu saskaņā ar CSN, dalībniekiem vairs netiek nodrošināts distances beigu transports, medicīniskā palīdzība trasē un ceļu policijas pakalpojumi.

1. **DISTANCES\*, VECUMA GRUPAS, KOMANDAS**
	1. TOYOTA GRAVEL distancē atļauts startēt ar Gravel, MTB, šosejas, krosa tipa velosipēdiem, bet visās pārējās distancēs atļauts startēt ar MTB tipa velosipēdiem, izņemot Valka/Valga posmā, kurā atļauts startēt ar Gravel, šosejas un krosa tipa velosipēdiem jebkurā distancē, jo šajā posmā tiek rīkots Igaunijas un Latvijas čempionāts Gravel riteņbraukšanā. Velosipēdi nevienā distancē nedrīkst būt aprīkoti ar guļstūri, stūres ragiem stūres iekšpusē, kā arī nedrīkst startēt ar tandēma velo, elektro velo.
	2. TOYOTA GRAVEL DISTANCE - 65-100 km, galvenokārt ved pa grants, meža, asfalta ceļiem.
		1. Vecuma grupas:

|  |  |  |  |
| --- | --- | --- | --- |
| Grupa | Dzimšanas gads | Posma apbalvošana | Kopvērtējuma apbalvošana |
| M19-34 | 1990.-2005. | 1.-3. vieta | 1.-3. vieta |
| M35-44 | 1980.-1989. | 1.-3. vieta | 1.-3. vieta |
| M45-54 | 1970.-1979. | 1.-3. vieta | 1.-3. vieta |
| M55+ | 1969. un vecāki | 1.-3. vieta | 1.-3. vieta |
| W19-34 | 1990.-2005. | 1.-3. vieta | 1.-3. vieta |
| W35+ | 1989. un vecākas | 1.-3. vieta | 1.-3. vieta |

* + 1. **Naudas balvas TOYOTA GRAVEL distancē\***

|  |  |  |  |
| --- | --- | --- | --- |
| Vieta | Summa (Posmā) | Vieta | Summa (Kopvērtējumā) |
| 1.vieta | 100 eur | 1.vieta | 150 eur |
| 2.vieta | 70 eur | 2.vieta | 130 eur |
| 3.vieta | 50 eur | 3.vieta | 100 eur |
|  |  - | 4.vieta | 80 eur |
|  |  - | 5.vieta | 60 eur |
|  |  - | 6.vieta | 40 eur |

\*ja vienai personai kalendārā gada laikā balvu kopējā vērtība pārsniedz 143 eiro, saskaņā ar likumu “Par iedzīvotāju ienākuma nodokli” balvas pārsnieguma summa tiek aplikta ar IIN (23%) (likuma “Par iedzīvotājum ienākuma nodokli” 9. panta 1. punkta 10. apakšpunkts). Nodokļu nomaksu veic naudas prēmijas saņēmēji. Saskaņā ar LRF sacensību organizēšanas noteikumiem, ja absolūtajā vērtējumā sievietēm ir mazāk par 6 dalībniecēm, naudas prēmiju izmaksu aizstāj ar balvām

* 1. LIELBĀTA MTB distance – 35-55 km, galvenokārt ved pa meža takām, ceļiem, grants ceļiem, var ietvert stāvus kāpumus un nobraucienus, trase var ietvert Gravel distances nogriežņus.
		1. Vecuma grupas:

|  |  |  |  |
| --- | --- | --- | --- |
| Grupa | Dzimšanas gads | Posma apbalvošana | Kopvērtējuma apbalvošana |
| M15-16 | 2008.-2009. | 1.-3. vieta | 1.-3. vieta |
| M17-18 | 2006.-2007. | 1.-3. vieta | 1.-3. vieta |
| M19-34 | 1990.-2005. | 1.-3. vieta | 1.-3. vieta |
| M35-44 | 1980.-1989. | 1.-3. vieta | 1.-3. vieta |
| M45-54 | 1970.-1979. | 1.-3. vieta | 1.-3. vieta |
| M55-59 | 1965.-1969. | 1.-3. vieta | 1.-3. vieta |
| M60+ | 1964. un vecāki | 1.-3. vieta | 1.-3. vieta |
| W15-18 | 2006.-2009. | 1.-3. vieta | 1.-3. vieta |
| W19-34 | 1990.-2005. | 1.-3. vieta | 1.-3. vieta |
| W35+ | 1989. un vecākas | 1.-3. vieta | 1.-3. vieta |

* 1. MAMMADABA veselības MTB distance– 18-30 km, vienkāršota distance, galvenokārt ved pa meža un grants ceļiem, var ietvert nobraucienus, kāpumus. Distance domāta 11-14 gadus veciem jauniešiem, apvidus riteņbraukšanas iesācējiem, aktīvas atpūtas cienītājiem.
		1. Vecuma grupas:

|  |  |  |  |
| --- | --- | --- | --- |
| Grupa | Dzimšanas gads | Posma apbalvošana | Kopvērtējuma apbalvošana |
| M 12 | 2012.-2013.  | 1.-3. vieta | 1.-3. vieta |
| W 12 | 2012.-2013.  | 1.-3. vieta | 1.-3. vieta |
| M 14 | 2010.-2011. | 1.-3. vieta | 1.-3. vieta |
| W 14 | 2010.-2011. | 1.-3. vieta | 1.-3. vieta |
| W - Veselība | 2009. un vecākas | 1.-3. vieta | 1.-3. vieta |
| M65+ - Veselība | 1959. un vecāki | 1.-3. vieta | 1.-3. vieta |

*\*Distanču garumi var atšķirties no norādītajiem, atkarībā no sacensību norises vietas*

* 1. MAXIMA BĒRNU BRAUCIENI – informācija pieejama [www.velo.lv](http://www.velo.lv) – “Bērnu braucienu nolikums”
	2. Apbalvošanas kārtība:
		1. Katrā posmā tiek apbalvoti Nolikuma 4.1.1., 4.2.1., 4.3.1.punktos minēto vecuma grupu un vietu ieguvēji
		2. Uzreiz pēc finiša, Toyota Gravel un Lielbāta MTB distancēs, tiek apbalvoti ātrākie 3 braucēji absolūtajā vērtējumā.
		3. Neierodoties uz apbalvošanu, balvas netiek izsniegtas.
		4. Kopvērtējuma līderu kreklu īpašniekiem ļauts uz krekla izvietot komandas logo/reklāmu 30x30 cm.
		5. Specbalvas – “Merrild aktīvākais braucējs”, tiek vērtēti pirmie 6 braucēji pēc punktu summas: 1.vieta 10 punkti, 2.vieta 7 punkti, 3.vieta 5 punkti, 4.vieta 3 punkti, 5.vieta 2 punkti, 6.vieta 1 punkts (Toyota Gravel distances dalībnieks/-ce – lielākā punktu summa notikušajos posmos, ja summas sakrīt, balvu saņem braucējs, kas ieguvis augstāku vietu pēdējā notikušajā posmā). 1.posmā “Merild aktīvākā braucēja” kreklu saņem 2.vietas ieguvējs.
		6. “Progresīvākais braucējs” (Lielbāta maratona distances dalībnieks/-ce ar lielāko vietu kāpumu, salīdzinot ar iepriekšējo posmu), “Debitanta balva” (izlozē 3 LVM MTB/Gravel maratona dalībniekus, kas notiekošajā posmā startē pirmo reizi šajā sezonā), Loterija (izlozē LVM MTB/Gravel maratona dalībniekus, tiek pasniegtas atbalstītāju balvas).
	3. KOMANDAS
		1. [www.distantrace.com](http://www.distantrace.com) jāizveido komandas profils, komandas sastāvā var reģistrēt neierobežotu skaitu dalībniekus.
		2. Komandu posma kopvērtējuma ieskaitē tiek ņemti vērā 3 ātrāko braucēju rezultāti Toyota Gravel distancē vīriešu konkurencē, 4 ātrāko braucēju rezultāti Lielbāta MTB distancē vīriešu konkurencē, 2 ātrāko braucēju rezultāti sieviešu konkurencē Toyota Gravel distancē, 2 ātrāko braucēju rezultāti sieviešu konkurencē Lielbāta MTB distancē.
		3. Komandu sezonas kopvērtējuma ieskaitē tiek ņemti vērā 5 (piecu) posmu rezultāti (komandas sastāvā jābūt startējušam minimālajam dalībnieku skaitam vismaz 5 (piecos) sezonas posmos.
		4. Sieviešu un vīriešu komandas jāreģistrē atsevišķi.
		5. Licencēti braucēji startē komandā, kas ir minēta braucēja licencē.
		6. Komandām iespējams rezervēt vietu sacensību centrā automašīnu (2), telts un pašreklāmas, karogu izvietošanai, sazinoties ar organizatoru info@velo.lv.
		7. Komandu vērtējums:

|  |  |  |  |  |
| --- | --- | --- | --- | --- |
| Distance | Dalībniekus skaits | Ieskaite | Posma apbalvošana | Kopvērtējuma apbalvošana |
| Toyota Gravel (vīrieši) | Vismaz 3 | 3 ātrāko dalībnieku rezultāts | 1.-3.vieta | 1.-3.vieta1.v. – ceļojošais kauss |
| Toyota Gravel(sievietes) | Vismaz 2 | 2 ātrāko dalībniečurezultāts | 1.-3.vieta | 1.-3.vieta |
| Lielbāta MTB(vīrieši) | Vismaz 4 | 4 ātrāko dalībniekurezultāts | 1.-3.vieta | 1.-3.vieta |
| Lielbāta MTB(sievietes) | Vismaz 2 | 2 ātrāko dalībniečurezultāts | 1.-3.vieta | 1.-3.vieta |

1. **DALĪBAS MAKSA**



\*1.kārta noslēdzas nedēļu pirms sacensībām, svētdienā 23:59

\*\*2.kārta noslēdzas sacensību nedēļā trešdienā 23:59

* 1. Dalības maksā iekļautais serviss:
* starta numuri ar laika kontroles mikročipu;
* rezultātu fiksēšana, apstrāde, apkopošana un izsūtīšana;
* distanču izveidošana, marķēšana, uzturēšana, karšu, GPX failu sagatavošana;
* velosipēdu serviss starta/finiša zonā, pirmās nepiciešamības servisa nodrošinājums distancē;
* neatliekamā medicīniskā palīdzība distancē, starta/finiša zonā;
* Lielbāta dzeramais ūdens distancē un finišā, SIS sporta dzēriens distancē, augļi distancē un finišā;
* veloduša finišā;
* autostāvvieta sacensību centrā;
* tiesnešu brigādes pakalpojumi, trases tiesneši;
* specbalvu izloze;
* foto un video [www.velo.lv](http://www.velo.lv)
	1. Abonementi:



* 1. Citi izcenojumi

|  |  |
| --- | --- |
| Jauna numura saņemšana, sabojāšanas vai nozaudēšanas gadījumā | 10 eur |
| Koridora atjaunošana, piesakoties sacensību dienā | 10 eur |
| Distances/dalībnieka maiņa sacensību dienā | 10 eur |

1. **PIETEIKŠANĀS UN REĢISTRĀCIJA**
	1. **Katrs dalībnieks, piesakoties sacensībām, apliecina, ka uzņemas pilnu atbildību par savu veselības stāvokli, fizisko sagatavotību, spējām veikt izvēlēto distanci, kā arī apņemas ievērot organizatoru, tiesnešu u.c. iesaistīto dienestu darbinieku norādījumus, trases marķējumus, norādes un brīdinājuma zīmes, Ceļu satiksmes noteikumus, t.sk. ceļa zīmes un sacensību nolikumu.**
	2. Reģistrācija [www.velo.lv](http://www.velo.lv). Piesakoties sacensībām, dalībniekam jāaizpilda anketa ( jāizvēlas izveidotais dalībnieka profils [www.distantrace.com](http://www.distantrace.com) , ja tāds ir), dati jānorāda korekti, gramatiski pareizi, pretējā gadījumā var netikt ieskaitīts dalībnieka rezultāts un zaudēta vieta izcīnītajā starta koridorā ( “Starta kārtība” Nolikuma 7. punkts).
	3. Publiski pieejamā starta sarakstā ir redzams dalībnieka vārds, uzvārds, dzimums, dzimšanas gads, izvēlētā distance, pārstāvētā komanda.
	4. Iepriekšējā reģistrācija sacensībām notiek līdz sacensību nedēļas trešdienai 23:59. Pieteikumi, kas iesniegti pēc sacensību nedēļas trešdienas 23:59, jāapmaksā kā sacensību dienā veikti pieteikumi (“Cena sacensību dienā”).
	5. **Ja maksāšanas veids ir izvēlēts “Apmaksa ar rēķinu”, rēķins jāapmaksā līdz sacensību nedēļas trešdienai 23:59, citādi reģistrācija netiek veikta.**
	6. Ja dalībnieks līdz sacensību nedēļas trešdienai atsaka dalību, sazinoties ar organizatoru info@velo.lv, to bez maksas var pārcelt uz citu sezonas posmu vai nodot citam dalībniekam.
2. **STARTA KĀRTĪBA**
	1. Pirmajā posmā piešķirtie starta numuri **JĀSAGLABĀ VISU SEZONU.** Numurus aizliegts bojāt, deformēt un nodot trešajām personām – par starta numura nodošanu citai personai, piemērojama diskvalifikācija. Katrs dalībnieks ir atbildīgs par starta numura pareizu lietošanu.
	2. Sezonas pirmajā posmā starta vietas tiek ieņemtas, ņemot vērā 2023. gada LVM MTB/Gravel maratona sezonas kopvērtējuma rezultātus. Dalībnieki, kas nav startējuši 2023. gada sezonā, tiek sarindoti pēc pieteikšanās datuma.
	3. Vietu ieņemšana katrā nākamajā posmā (sākot ar 2. posmu) tiek aprēķināta atbilstoši punktu skaitam:
		1. Ņem vērā visu 2024. gada sezonā notikušo posmu rezultātu.
		2. Ja ir izlaists kāds sezonas posms, atbilstošu starta pozīciju aprēķina pēc koeficienta – ja ir izlaists viens posms, koeficients ir 1.15, ja izlaisti divi vai vairāk posmi, koeficients ir 1.25
		3. Dalībnieki, kas startē pirmo reizi, tiek sarindoti pēc pieteikšanās datuma.
	4. Dalībnieka starta pozīcija NAV tieši saistīta ar iegūto vietu iepriekšējās sacensībās vai sezonas kopvērtējumā.
	5. Mainot distanci, dalībnieks saglabā izcīnīto starta pozīciju (Starta koridoru).
	6. Dalībnieki, kas zaudējuši iegūto starta pozīciju, pārstāvot Latvijas izlasi sacensībās vai ir radies cits objektīvs iemesls, kā dēļ ir izlaists kāds sezonas posms, starta pozīciju iespējams atjaunot, sazinoties ar organizatoru info@velo.lv. Uz iesnieguma pamata piešķirtie koridori, neietekmē pārējo dalībnieku starta pozīciju.
	7. **Reģistrējoties sacensību dienā, dalībnieks startē no pēdējā koridora.** Aizliegts patvaļīgi ieņemt augstāku/labāku starta koridoru. Koridoru maiņas tiek saskaņotas ar sacensību galveno tiesnesi.
	8. **Atsevišķos gadījumos, organizators ir tiesīgs piešķirt starta koridoru/starta numuru pēc saviem ieskatiem**
	9. Starta koridori

Toyota Gravel distance:

 1.koridors – 50 dalībnieki

 2.kodriors - 50 dalībnieki

 3.koridors – 100 dalībnieki

 4.koridors – 100 dalībnieki

 5.koridors – 200 dalībnieki

Utt.

Lielbāta MTB maratona distance:

 1.koridors – 50 dalībnieki

 2.koridors – 50 dalībnieki

 3.koridors – 100 dalībnieki

 4.koridors – 100 dalībnieki

 5.koridors – 200 dalībnieki

 6.koridors – 200 dalībnieki

Utt.

mammadaba MTB Veslības distance:

 1.koridors – M12, W12, M14, W14

 2.koridors – pārējie dalībnieki

1. **REZULTĀTI UN VĒRTĒJUMS**
	1. Iegādājoties Latvijas Riteņbraukšanas federācijas (LRF) licenci, dalībnieks tiek vērtēts attiecīgās distances Latvijas Nacionālajā rangā, saskaņā ar LRF izstrādāties noteikumiem.
	2. Laika skaitīšana distancē notiek no starta signāla līdz brīdim, kad dalībnieks šķērso finiša līniju. Ja finiša līnija tiek šķērsota atkārtoti, fiksē pēdējo rezultātu. Rezultātu fiksē elektroniski, manuāli un ar video kameru.
	3. Toyota Gravel un mammadaba MTB distanču uzvarētāja laiks tiek dalīts ar katra dalībnieka uzrādīto laiku un reizināts ar 1000, tādējādi iegūstot iegūto punktu skaitu posmā, Lielbāta MTB distances dalībnieku punktu skaitu iegūst pēc tāda pat principa, bet reizinot ar 900.
	4. Kopvērtējuma rezultātu sastāda 5 (piecu) labāko posmu punktu summa. Vienāda punktu skaita gadījumā, augstāku vietu iegūst dalībnieks, kuram ir labāka izcīnīto vietu summa, ja arī šādi nav iespējams noteikt, augstāk ir dalībnieks, kas ieguvis augstāku vietu pēdējā notikušajā sezonas posmā.
	5. Komandu rezultātu iegūst saskaitot komandas dalībnieku labākos rezultātus (Toyota Gravel – 3 dalībnieku, Lielbāta MTB – 4 dalībnieku, abu distanču sieviešu komandu – 2 dalībnieču). Vienāda punktu skaita gadījumā, augstāk ir komanda, kuras sastāvā ir dalībnieks, kas individuālajā vērtējumā ir ieņēmis augstāku vietu. Kopvērtējumā tiek ņemta vērā 5 (piecu) labāko posmu punktu summa, ja punktu summa sakrīt, augstāku vietu iegūst komanda, kas uzrādījusi labāku rezultātu pēdējā notikušajā sezonas posmā.
2. **DALĪBNIEKU DROŠĪBA UN PĀRKĀPUMI**
	1. Katrs dalībnieks ir atbildīgs par savu un, cik tas ir iespējams, citu dalībnieku drošību. Dalībnieks ir atbildīgs par savu veselības stāvokli, apņemas ievērot trases marķējumu un norādes, brīdinājuma zīmes (par patvaļīgu trases īsināšanu draud diskvalifikācija), Ceļu satiksmes noteikumus, sacensību nolikumu un sacensību organizatoru un iesaistīto dienestu darbinieku norādījumus. Katrs dalībnieks ir atbildīgs par savu personīgo mantu drošību.
	2. Dalībnieks pirms sacensībām ir iepazinies ar izvēlēto distanci, maršrutu, apzinās savas fiziskās spējas un riteņbraukšanas prasmes.
	3. Sacensības norisinās pa daļēji slēgtiem ceļiem. Dalībniekiem jāievēro Ceļu satiksmes noteikumi. Organizators neatbild par dalībnieku ceļu satiksmes noteikumu un vispārējās drošības noteikumu pārkāpumiem un to izraisītajām sekām.
	4. Reģistrējoties, dalībnieks apliecina, ka piekrīt un apņemas ievērot organizatora un nozīmēto tiesnešu norādījumus, kuri ir norādīti sacensību nolikumā. Dalībnieks apņemas ievērot sacensību organizatora norādījumus un drošību distancē. Katrs dalībniekks pats uzņemas ar dalību sacensībās saistītos riskus savai veselībai, kritienu risku, ceļu satiksmi un laika apstākļus, kā arī piedaloties sacensībās ir jāievēro attiecīgās valsts ceļu satiksmes noteikumi.
	5. **Ja atrodoties distancē nepieciešama palīdzība, jāzvana uz ārkārtas telefona numuru 26655444.**
	6. Komandu serviss drīkst atrasties tikai tam paradzētā vietā.
	7. Distancē ieteicams ņemt līdzi pumpi, rezerves kameru, ūdens pudeli, mobilo telefonu.
	8. Aizliegumi:
* aizliegts iesildīties trasē, ja tajā brīdī notiek sacensības;
* **aizliegts doties distancē bez vai ar neaiztaisītu ķiveri;**
* par apzinātu citu dalībnieku traucēšanu vai neatļautu palīdzību (stumšana, vilkšana utt.) var piemērot diskvalifikāciju;
* aizliegts izmantot riepas ar metāla radzēm, velosipēdu ar stūres pagarinājumu (triatlona, individuālā brauciena velosipēdi);
* aizliegts mest zemē tukšās pudeles, sporta uztura iepakojumus u.c. atkritumus;
* aizliegts izvietot nesaskaņotu reklāmu – sods 300 eur;
* aizliegts lietot audio austiņas, pie ķiveres piestiprinātas video kameras;
* aizliegts, bez organizatoru saskaņojuma, nodot savu starta numuru citai personai – sods – diskvalifikācijas uz atlikušo sezonu.
	1. Tiesnešu, organizatoru un citu sacensību norisei iesaistīto dienestu darbinieku sniegtie norādījumi ir saistoši visiem sacensību dalībniekiem. Organizatori un tiesnešu kolēģija ir tiesīgi lemt par jautājumiem, kas nav minēti sacensību nolikumā. Sacensību organizatori nav atbildīgi par dalībniekiem, kas startē bez LVM velo maratona starta numura vai dodas distancē, neveicot reģistrāciju attiecīgajam posmam, par sacensību laikā gūtām traumām, veselības traucējumiem, organizatori neatbild par dalībnieku personīgo mantu un inventāra bojājumiem.
	2. **Reģistrējoties sacensībām, dalībnieks apstiprina, ka ir iepazinies un piekrīt sacensību nolikumam, piekrīt, ka viņa dati, foto, video ir publiski redzami, organizators ir tiesīgs tos izvietot jebkurā platformā, kas ir saistīta ar sacensību norisi.**
	3. Dalībnieks ir tiesīgs iesniegt protestu par jebkādiem pārkāpumiem. Protests jāiesniedz 48h laikā pēc posma norises, tas tiek izskatīts līdz 7 darba dienām pēc protesta saņemšanas.
	4. Organizators nav atbildīgs par bērniem, kas patvaļīgi dodas, vecumam neatbilstošā, distancē.
1. **PERSONAS DATU AIZSARDZĪBA**

Biedrība “Latvijas Kalnu divriteņu federācija” un SIA “ Igo Japiņa Sporta Aģentūra kā sacensību organizators ciena sacensību dalībnieku privātumu. Datu pārzinis ir biedrība “Latvijas Kalnu divriteņu federācija”, adrese: Brīvības gatve 222, Rīga, LV- 1039. Piesakoties sacensībām, dalībnieks piekrīt savas personas datu apstrādei sacensību organizēšanas vajadzībām. Sacensību rezultātu objektīvai nodrošināšanai ir nepieciešams norādīt dalībnieka vārdu, uzvārdu, dzimumu, dzimšanas datus un izvēlēto distanci. Citi dati iesniedzami brīvas izvēles kārtībā. Publiski redzamajā starta sarakstā un rezultātos ir redzams dalībnieka vārds, uzvārds, dzimšanas gads, dalībnieka grupa, starta numurs, komanda un velosipēda marka. Ja dalībnieks nevēlas tikt uzrādīts publiski redzamajos sarakstos, viņam par to jāinformē sacensību organizators uz e-pastu info@velo.lv. Šajā gadījumā publiski redzamajos sarakstos dalībnieks tiks norādīts kā “Anonīms”. Anonīms dalībnieks nevar pretendēt un atsakās no jebkādām balvām, kas tiek pasniegtas sacensību dalībniekiem.

Jebkurā brīdī sacensību dalībniekam ir iespēja pieprasīt dzēst vai veikt labojumus savas personas datos.

Sacensību dalībnieki, piesakoties sacensībām, piekrīt sacensību laikā uzņemto foto un videomateriālu izmantošanai sacensību organizatora vajadzībām, tai skaitā, bet ne tikai publicēšanai mājaslapā www.velo.lv, Latvijas medijos un sociālajos portālos.

Ja dalībnieks, piesakoties sacensībām, norāda savu e-pastu, tas tiek iekļauts dalībnieku datu bāzē ar nolūku informēt dalībnieku par jaunumiem vai izmaiņām sacensību informācijā, kā arī citās norisēs. No jaunumu saņemšanas jebkurā brīdī dalībniekam ir iespēja atrakstīties caur linku vēstulē vai sūtot savas vēlmes uz e-pastu info@velo.lv.